ab Octodoro separata, necessitatem committendi
sacrilegii preteriret. Quo in loco ita uastis rupibus
rodani fluminis cursus artatur, ut commeandi
facultate subtracta, constratis pontibus uiam
fieri, itineris necessitas imperaret. Quam in his
undique tamen inminentibus saxis, paruus quidem
tamen, sed amoenus et inriguis fontibus campus in-
cluditur, ubi fessi milites legionis thebee, post
laborem tanti itineris resederant. O quanta re-
uerentia excolendus est sacer locus iste, in quo
tot pro Christo martirum milia, ferro cesaris puniuntur.
[dans la marge gauche, .viii.] Maximianus cesar dum ad sacramenta superius me-
morata cunctos in exercitu suo cogeret, agnouit
pretergressam ut diximus legionem. Subito iracun-
die furore completus, satellites mittit, ut legio-
nem ad sacramentorum suorum sacrilegia reuocarent.
Erat in eadem legione primicerius Mauricius,
et signifer Exsuperius, et Candidus senator,
qui ita commilitonibus suis preerant, ut amore potius

